Valeriy Muxin. Valeriy Vasilyevich Muxin (1938-yil 25-iyul – 2002- yil 27-avgust, Toshkent) – sovet futbolchisi, himoyachi va yarim himoyachi pozitsiyalarida oʻynagan, futbol murabbiy. SSSR sport ustasi. Futbolchilik faoliyati. Valeriy Muxin futbolchilik faoliyatini Ashxobodda boshlagan. U yerda uch mavsum davomida (1958—1960) mahalliy „Kolxozchi“ (keyinchalik Kopetdag) jamoasida oʻynagan. 1961-yili Toshkentning „Paxtakor“ klubiga qabul qilinib, ushbu jamoa bilan SSSR Oliy ligasida debyut qilgan. Valeriy Muxin „Paxtakor“ safida olti mavsum oʻynagan. Milliy chempionatlarda 157 ta oʻyin oʻtkazib, 5 ta gol urgan. Shulardan 120 tasini oliy ligada oʻtkazgan va 4 ta gol urgan. 1968—1977-yillarda Xorazmning „Narimanovets“ klubiga ustozlik qilgan. Keyinchalik esa maʼmuriy lavozimlarda ishlagan. Valeriy Muxin nomi Oʻzbekiston futboli shon-sharaf zaliga kiritilgan. 2002-yil 27-avgustda vafot etgan. Toshkentdagi Botkin qabristoniga dafn etilgan.